
Релација: Лопатањ - Остружањ – Тршић ( посета куће Вука Стефановића) – Бања Ковиљача- Манастир Чокешина – Лозница - Остружањ – Лопатањ.
Ученици ИО Остружањ и ученици ИО Лопатањ и  три учитељице  заједно су ишли на једнодневни излет.  У 8 сати кренули смо на пут.
Прво смо стигли у Тршић.Уследио је обилазак Тршића, комплекса у којем је рођен Вук Стефановић Караџић. Тршић је сеоско насеље познато као родно место реформатора српског језика. Обновљена кућа је представљала својеврстан спој начина живота српског сељака с краја 19. века и Вуковог животног пута и рада. Недалеко од Вукове куће одржава се Вуков сабор, манифестација која се од тада непрекидно одржава и која је јединствена и најстарија на овим просторима
Затим смо обишли Бању Ковиљачу. Бања Ковиљача је насеље и бања у Србији, на десној обали Дрине у подножју Гучева, 6 километара југозападно од Лознице . Археолошка истраживања су показала да је простор Бање Ковиљаче био давно насељен. Има остатака по којима се закључује да је ту било велико римско насеље Гензис . У средњем веку, под зидинама Ковиљкиног града, народ је масовно походио изворе лековите воде. Једно сумпоровито блатно купатило, започето још пре Првог светског рата, завршено је у августу 1935. У троспратној згради на Билића брду, у јуну 1936. је отворено опоравилиште за децу.
[bookmark: _GoBack]Обишли смо Манастир Чокешину. По легенди манастир је задужбина Милоша Обилића. Манастир је као и село назван по Богдану Чокеши некадашњем мачванском властелину. Године 1458. постаје власништво великог логотега Стјепана Ратковића, a из тог времена потичу и две сачуване камене плоче у поду цркве. У периоду од 1707. до 1732. године, после велике сеобе под патријархом Арсенијем Чарнојевићем, у манастиру је постојала школа на челу са игуманом Василијем. Турци су затим запалили и срушили манастир. На старим темељима 1786-86. изграђена је нова црква, која је поново срушена у време Првог српског устанка када се овде одиграла битка између Срба и Турака, позната као Бој на Чокешини. У манастирској порти подигнут је споменик са гробницом у знак сећања на српске устанике. За нас је значајан манастир Чокешина, јер се наша школа зове по храбрим  учесницима у Боју на Чокешини, браћи Недић Григорију и Димитрију, који су рођени у нашем крају. А погинули су у Боју на Чокешини.На крају смо прошетали градом Лозницом. У 18 часова  повратак у Остружањ и Лопатањ. Ученици пуни позитивних  утисака, у добром расположењу вратили су се кући. 

